"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 3 GO KWALA NAKO E E TSHITSINTSWENG YA GO RUTA Bonnye jwa nako: Ura le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo Dithuto tse di tlhomameng di dirwa gararo mo bekeng, metsotso e le 15 Barutwana ba dira phetogo go tswa mo mokwalong o o sa tshwaraganang go ya kwa go o o tshwaraganeng fa kgweditharo ya bobedi e tla go fela. Dithuto tsa mokwalo di tla tota go ikatisa go kwala tlhakannye le tlhakakgolo e le esi, le ka mokgwa o di tshwanetseng go tshwaraganngwa ka ona mo mokwalong o mošwa. Barutwana ba tshwanetse go kgona go kwalolola go tswa mo mokwalokgatisong mo bukeng, go ya kwa go o o tshwaraganeng Kopolola ka nepagalo setlhangwa se se kwadilweng go tswa mo patitšhokong, dibukakgakololo, dikarata tsa ditirwana o etse tlhoko popo ya mafoko le diphatlha tse di siameng fa gare ga mokwalo o o sa tshwaraganang kgotsa o o tshwaraganeng • Kwala ka lebelo le le oketsegileng Mokwalokopanelo ka ditlhopha le ka nosi Dithuto tsa barutwana botlhe/ ditlhopha tse dinnye di dirwa ga 2-3 ka beke mo metsotsong e le 20. Neela barutwana letlhomeso la go kwala go ba thusa go ikwalela ditlhangwa tsa bona jaaka, lekwalo. Dirisa ditirwana tsa mokwalokopanelo go bontsha mokgwa o o nepagetseng wa go dirisa matshwao a puiso, thutapuo le dikarolo tsa puo. Dirisa ditirwana tsa puisokopanelo go ruta thutapuo, mefuta e e farologaneng ya dipolelo le matshwao a puiso • Kwala ditlhangwa tsa gago ka mekgwa e e farologaneng: kwadiso ya bukatsatsi, lekwalo go wa losika/ tlhaloso • Ditlhangwa tsa ntlha, go kwala, tseleganya le go phasalatsa/tlhagisa kgang ya gago, bonnye ditemana di le pedi (dipolelo di le lesome kgotsa go feta) o neele setlhogo • Kwala le go thadisa dipolelo ka setlhogo, go nna le seabe mo bukeng ya laeborari ya phaposi • Sobokanya le go rekota tshedimosetso o dirise mmepe wa dikakanyo, mananeo, dikitsiso le dithalo kgotsa ditšhate • Dirisa mefuta e e farologaneng ya dipolelo fa o kwala sk. dipegelo, dipotso, ditaelo • Dirisa matshwao a puiso ka nepagalo: ditlhakakgolo, dikhutlo, diphegelwana, matshwao a potso, letshwao la tsiboso le ditsejwana • Tlhaola le go dirisa maina, maemedi, matlhaodi, madiri le matlhabokafantle ka nepagalo • Kopanya dipolelo o dirise makopanyi jaaka: ‘le’, ‘ka gonne’ • Dirisa mefuta e e farologaneng ya tlotlofoko go dira gore mokwalo o kgatlhise thata • Buisetsa barutwana-ka-wena mokwalo wa gago • Aga lenaane la mafoko le go itlhamela thanodi ya gago TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Mokwalo Kopolola ditlhangwa ka nepagalo go tswa mo patitšhokong, dibukakgakololo, dikarata tsa mafoko o etse tlhoko popo e e nepagetseng ya ditlhaka le diphatlha fa gare ga mokwalo o o tshwaraganeng le o o sa tshwaraganang Tirwana 1 ya Tlhatlhobo e e tlhomameng: Mokwalo • Kopolola ditlhangwa ka nepagalo go tswa mo patitšhokong, dibukakgakololo, dikarata tsa mafoko o etse tlhoko popo e e nepagetseng ya ditlhaka le diphatlha fa gare ga mokwalo o o tshwaraganeng le o o sa tshwaraganang Tirwana 2 ya Tlhatlhobo e e tlhomameng: Mokwalo • Kopolola ditlhangwa ka nepagalo go tswa mo patitšhokong, dibukakgakololo, dikarata tsa mafoko o etse tlhoko popo e e nepagetseng ya ditlhaka le diphatlha fa gare ga mokwalo o o tshwaraganeng le o o sa tshwaraganang CAPS 121"